ფელიპე ლიმა

ფელიპე ლიმა ლოპესი, ან მოკლედ ფელიპე ლიმა (დ. 2 თებერვალი, 1989, რიო-დე-ჟანეირო) — ბრაზილიელი ფეხბურთელი, პოზიციით საყრდენი ნახევარმცველი. 2014-2015 წლებში იცავდა საფეხბურთო კლუბ ბოლნისის „სიონის“ ღირსებას.

 კარიერა 
კარიერის ადრეული წლები გაატარა „ცენტრო დე ფუტბოლ ზიკო სოსიედად ესპორტივაში“, რომელიც დააარსა ლეგენდარულმა ბრაზილიელმა ფეხბურთელმა, ზიკომ. 2010-2013 წლებში ირიცხებოდა „ბოტაფოგოში“, რომლის რიგებშიც მხოლოდ 2 მატჩი ჩაატარა. მისი დებიუტი ბრაზილიის სერია A-ში შედგა 2010 წლის 6 ივნისს, „კორინთიანსის“ წინააღმდეგ გამართულ მატჩში, ფელიპე თამაშში 83-ე წუთზე ჩაერთო. იმ შეხვედრაში, მოწინააღმდეგეთა რიგებში ითამაშა რობერტო კარლოსმა.ინფორმაცია მატჩის შესახებ Soccerway-ზე, ბოტაფოგო 2:2 კორინთიანსი „ბოტაფოგოში“ თამაშისას მის გუნდს ცნობილი ბრაზილიელი მწვრთნელი, ჟოელ სანტანა წვრთნიდა. „ბოტაფოგოდან“ იჯარით იმყოფებოდა სამ ბრაზილიურ კლუბში, „დუკი-დი-კაშიასიში“, რიო-დე-ჟანეიროს „ამერიკასა“ და „ბანგუში“. 2013-14 წლების სეზონი გაატარა საფეხბურთო კლუბ „ტუპიში“, 2014 წლის სექტემბრიდან ბოლნისის „სიონის“ ფეხბურთელია,„სიონმა“ ბრაზილიელი ნახევარმცველი დაიმატა , „სიონის“ ოფიციალური საიტი, 23 სექტემბერი, 2014. იგი გუნდს გიორგი ფოფხაძესთან ერთად შეუერთდა.“სიონი” ფოფხაძით და “ბოტაფოგოს” ყოფილი ფეხბურთელით გაძლიერდა,საინფორმაციო სააგენტო „მსოფლიო სპორტი“, 24 სექტემბერი, 2014. 2014-15 წლების სეზონის პირველ ნახევარში „სიონის“ მაისურით მხოლოდ 4 მატჩი ჩაატარა, ზამთრის სატრანსფერო ფანჯრისას კლუბი თავისუფალი აგენტის სტატუსით დატოვა.

 რესურსები ინტერნეტში 
 პროფილი Transfermarkt-ზე 
 პროფილი Soccerway-ზე 

 სქოლიო 

კატეგორია:დაბადებული 1989
კატეგორია:ბრაზილიელი ფეხბურთელები
კატეგორია:ბოტაფოგოს ფეხბურთელები
კატეგორია:ბოლნისის სიონის ფეხბურთელები
კატეგორია:დაბადებული 2 თებერვალი
კატეგორია:ცოცხალი ადამიანები